《哀平南为司训郭君妻》
唐代·陈政

平南古封邑，山水天下奇。谁知水山间，访故有馀悲。

结发事君子，燕婉及兹时。君领平南训，妾当从所之。

嘉合谅不偶，偕老获奚疑。讵意方盛年，世途生崄巇。

胡蓝哄豺虎，咆哮薄城池。鸳鸯忽惊散，仓皇各东西。

孩提在中怀，呱呱益凄其。锋刃转陵胁，死生从此辞。

白璧苟以污，虽生亦奚为。厉声叱凶暴，溅血沾裳衣。

秋霜让凛溧，烈日同光辉。哀哉若女英，展也烈士规。

圣朝重化理，激薄良在斯。纶綍出中禁，龙光贲天涯。

一死安足惜，千载芳名垂。

作者简介：陈政（616-677年）字一民，号素轩，唐朝前期，河东人。父陈犊，字克耕，祖籍山西河东，隋朝将领陈果仁之子，驻守河南光州，隋朝末年说服陈果仁以五万精兵降唐，唐高祖李渊平定天下，功拜玉钤卫翊府中郎将，封开国元勋济美嘉庆侯，原配卒，陈政为陈犊与魏敬之子，排行第三。陈政 唐朝前期河东人（今山西）。开辟漳州的将领之一，青年时随其父陈犊攻克临汾等郡，唐太宗任其为左郎将。